**PROGRAMUL OPERAŢIONAL CAPITAL UMAN**

**Axa prioritară 4 - Incluziunea socială și combaterea sărăciei**

**Obiectivul tematic 9: Promovarea incluziunii sociale, combaterea sărăciei și a oricărei forme de discriminare**

**Prioritatea de investiții 9.iv: Creșterea accesului la servicii accesibile, durabile și de înaltă calitate, inclusiv asistență medicală și servicii sociale de interes general**

**Obiectivul specific 4.8: Îmbunătățirea nivelului de competențe al profesioniștilor din sectorul medical**

***GHIDUL SOLICITANTULUI - CONDIȚII SPECIFICE***

**Competențe pentru competitivitate în domeniul cardiologiei pediatrice**

**(boli cardiovasculare, chirurgie, ATI)**

***AP 4/ PI 9.iv / OS 4.8***

**IUNIE 2019**

**CUPRINS**

[**CAPITOLUL 1. Informații despre apelul de proiecte** 3](#_Toc7783391)

[1.2 Axa prioritară, prioritatea de investiții, obiectiv specific, rezultat așteptat 13](#_Toc7783392)

[1.3. Tipul apelului de proiecte și perioada de depunere a propunerilor de proiecte 13](#_Toc7783393)

[1.4 Tipuri de activități sprijinite. 13](#_Toc7783394)

[1.5. Teme secundare FSE 14](#_Toc7783395)

[1.6 Teme orizontale 15](#_Toc7783396)

[1.8 Tipuri de solicitanți eligibili 16](#_Toc7783397)

[1.9 Durata proiectului 16](#_Toc7783398)

[1.10 Grup țintă 17](#_Toc7783399)

[1.11 Indicatori specifici de program 17](#_Toc7783400)

[**CAPITOLUL 3. Completarea cererii de finanțare** 27](#_Toc7783401)

[**CAPITOLUL 4. Procesul de evaluare și selecție a proiectelor** 27](#_Toc7783402)

[**CAPITOLUL 5. Depunerea și soluționarea contestațiilor** 27](#_Toc7783403)

[**CAPITOLUL 6. Contractarea proiectelor – descrierea procesului** 27](#_Toc7783404)

[**Anexe** 27](#_Toc7783405)

# **CAPITOLUL 1. Informații despre apelul de proiecte**

**1.1. Informații generale**

**Context național.**

Una dintre propunerile Comisiei europene pentru recomandări specifice de țară ale Consiliului în 2014 pentru România vizează „accelerarea reformelor în sistemul sănătății pentru a spori eficiența, calitatea și accesibilitatea acestuia”. În acest context, domeniul medicinei pediatrice reprezintă un domeniu sensibil la constrângerile bugetare și care se confruntă cu nevoia creșterii numărului de personal specializat.

În România, ca şi în celelalte ţări ale lumii, bolile cardiovasculare reprezintă principala cauză de morbiditate şi mortalitate. Copiii mici cu cardiopatii congenitale – sugari şi noi născuţi preocupă experţii în domeniu implicaţi în diagnosticul şi tratamentul acestor malformaţii.

Incidenţa de 6 la 1000 de născuţi vii se menţine în toate regiunile lumii. Incidenţa spitalizată în România este aproximativ de 8, 1‰, în tendinţele mondiale ale acestui indicator. O mare parte dintre aceşti copii mor în prima lună şi în primul an de viaţă. Deşi unele dintre aceste malformaţii cardiace sunt complexe, asociate cu alte tipuri de malformaţii şi dificil de corectat sau recuperat, o altă mare parte dintre aceşti copii sunt tratabili şi recuperabili putând deveni adulţi sănătoşi.

Malformaţiile cardiace la copii, respectiv la adulţii proveniţi din aceştia constituie afecţiuni cu o mare importanţă pentru sănătatea publică din România , atât sub aspectul legat de a fi unele dintre cauzele cele mai frecvente ale mortalităţii şi morbidităţii în primelele zile, luni respectiv primul an de viaţă cât şi sub aspectul legat de implicaţiile sociale. Aceste afecţiuni sunt afecţiuni particulare şi ca metode de diagnostic şi tratament. Este importantă instituirea unor măsuri de prevenire, depistare pre şi postnatală, evidenţă şi urmărire, în vederea aprecierii obiective şi reale a incidenţei şi prevalenţei. O astfel de politică de sănătate nu poate fi implementată decât prin realizarea unei reţele de cardiologie , cardiologie intervenţională, terapie intensivă şi chirurgie cardiovasculară pediatrică care să contribuie la realizarea unui registru al malformaţiilor cardiace congenitale cu contribuţii de la nivelul asistenţei medicale primare, secundare , terţiare.

În cele 22 de ţări care fac obiectul supravegherii EUROCAT( Societatea Europeană pentru Supravegherea Malformaţiilor Congenitale) prin intermediul unor regsitre populaţionale a MCC, prevalența totală în perioada 2000-2005 a fost de 7,97 la 1000 născuți (inclusiv născuţii morţi şi întreruperile de sarcină din cauza anomaliilor fetale). Prevalenţa mondială a crescut la 9,1 la 1000 născuţi vii cu variaţii în funcţie de zona geografică: 9,3%0 în Asia, 8,2 %0 în America respectiv 6,9 %0 în Europa.

În România, cu o incidenţă între 6 şi 8 cazuri la 1000 născuţi vii, aproximativ 70% din cazurile de Malformaţii Cardiace Congenitale (MCC) sunt diagnosticate înainte de împlinirea vârstei de o lună, 90 % sunt operabile înainte de împlinirea vârstei de un an.

Mortalitatea infantilă, având ca şi cauză MCC reprezintă a patra cauză de deces, înregistrând o valoare medie de 11.62 %, în perioada 2009-2014.

În contextul unei rate a mortalităţii infantile europene în 2014 de 3,7‰, România se situează pe locul 4 cu 8,4 ‰născuţi vii.

Progresele înregistrate în domeniul depistării prenatale, diagnosticului, tratamentului intervenţional şi chirurgical au determinat o creştere substanţială a vârstei de supravieţuire a determinat apariţia unei noi populaţii, cea de adulţi, provenind din copiii născuţi cu MCC: Grown Up Congenital Heart disease(GUCH), implicând creşterea nivelului calităţii îngrijirilor medicale ale MCC.

Resursele pentru tratarea bolilor cardiace congenitale sunt inadecvate și grav afectate de o distribuție inegală.Societatea Mondială de Chirurgie Pediatrică pentru perioada 2007-2009 a remarcat că aproximativ 75% din populația lumii nu are acces la chirurgia cardiacă și că distribuția chirurgilor cardiaci este inegală

Pentru îmbunătățirea calității vieții copiilor cu afecțiuni cardiovasculare și reducerea

incidenței complicațiilor și a mortalității specifice prin asigurarea accesului la proceduri

de diagnostic și tratament în domeniul chirurgiei cardiovasculare este necesară asigurarea unui număr suficient de medici și asistente formați/specializați în acest domeniu.

În acest context, în vederea atingerii obiectivelor stabilite, se impune asigurarea unui

număr crescut de personal specializat în acest domeniu în cadrul unităților sanitare publice cu paturi.

**1.2 Axa prioritară, prioritatea de investiții, obiectiv specific, rezultat așteptat**

* **Axa prioritară 4 - Incluziunea socială și combaterea sărăciei**
* **Obiectivul tematic 9: Promovarea incluziunii sociale, combaterea sărăciei și a oricărei forme de discriminare**
* **Prioritatea de investiții 9.iv: Creșterea accesului la servicii accesibile, durabile și de înaltă calitate, inclusiv asistență medicală și servicii sociale de interes general**
* **Obiectivul specific**

În cadrul prezentului apel de proiecte este vizat următorul obiectiv specific:

* **Obiectiv specific: 4.8:** Îmbunătățirea nivelului de competențe al profesioniștilor din sectorul medical
* **Rezultat așteptat**
* Nivel de competențe îmbunătățit al profesioniștilor din sistemul medical.

## **1.3. Tipul apelului de proiecte și perioada de depunere a propunerilor de proiecte**

Apel de tip competitiv, cu termen limită de depunere.

Prezentul apel este dedicat exclusiv regiunilor mai puțin dezvoltate (Centru, Sud-Est, Sud Muntenia, Nord-Est, Nord-Vest, Vest, Sud-Vest Oltenia), regiunea București-Ilfov fiind exceptată de la finanțare.

Un proiect depus în cadrul acestui apel poate fi implementat într-una sau mai multe din regiunile de implementare din cele menționate mai sus.

**SISTEMUL INFORMATIC MySMIS 2014 VA FI DESCHIS ÎN DATA DE .......... ORA ........ SI SE VA ÎNCHIDE ÎN DATA DE ............., ORA .........**

Elaborarea propunerii de proiect va urma fazele mecanismului competitiv menționate în *Metodologia de verificare, evaluare și selecție a proiectelor în cadrul Programului Operațional Capital Uman 2014-2020,* cu modificările și completările ulterioare*.*

## **1.4 Tipuri de activități sprijinite.**

**În acord cu prevederile POCU 2014-2020, activitățile considerate eligibile sunt cele care urmăresc atingerea obiectivului specific 4.8.**

Prezentele apeluri de proiecte **finanțează următoarele tipuri de acțiuni** care se adresează grupului țintă prevăzut în prezentul ghid:

* Sprijin pt. creșterea capacității tehnice a personalului implicat în implementarea programelor prioritare de sănătate la nivel național și local (nivel regional, județean) (ex. medici, asistenți, alt personal relevant implicat în asigurarea calității serviciilor etc.) prin furnizarea de programe de formare, participare la schimburi de experiență/de bune practici, inclusiv în contextul acțiunilor de cooperare transnațională.

Astfel, în funcție de nevoile persoanelor din grupul țintă, propunerile de proiecte vor include următoarele activități:

**Activitatea 1: Furnizarea programelor de formare profesională specifică** pentru personalul din domeniul medical (nivel regional, județean) (ex. medici, asistenți, alt personal relevant implicat în asigurarea calității serviciilor etc.) implicați în derularea programelor de sănătate în domeniul cardiologiei pediatrice (**boli cardiovasculare, chirurgie, ATI)**, – **activitate relevantă și obligatorie**.

Se are în vedere Furnizarea programelor de formare profesională, inclusiv formare profesională specifică, pentru personalul medical din domeniul cardiologiei pediatrice, în scopul obțineri competențelor necesare pentru îmbunătățirea calității muncii, precum:

* suport pentru implementarea activităților inovatoare și transferul de bune practici în domeniul cardiologiei pediatrice;
* alte activități de formare profesională pentru personalul medical, de tipul inițiere, specializare/perfecționare sau alte activități de instruire în domenii relevante pentru domeniul cardiologiei pediatrice în scopul obțineri competențelor necesare pentru îmbunătățirea calității muncii.
* formare profesională pentru a asigura implementarea noilor tehnologii în sistemul de sănătate etc. relevante pentru domeniul cardiologiei pediatrice;
* specializare/perfecționare în domenii de specialitate pentru personalul medical din domeniul cardiologiei pediatrice și din alte domenii conexe (Anestezie și Terapie Intensivă cardiacă, Chirurgie cardiovasculară, Pediatrie, Neonatologie, Imagistică medicală din secțiile Cardiologie Pediatrică, ATI-Chirurgie Cardiovasculară, Chirurgie Cardiovasculară, Cateterism Intervențional, Terapie Intensivă Neonatală etc.) împreună cu care personalul medical din domeniul cardiologiei pediatrice formează echipe complexe.

**Activitatea 2:** Actualizarea programelor existente, a ghidurilor de practică, a procedurilor precum și dezvoltarea și furnizarea de programe noi de formare profesională aferente programelor de sănătate în domeniul cardiologiei pediatrice (**boli cardiovasculare, chirurgie, ATI)** – **activitate relevantă**.

Elaborarea și furnizarea programelor de formare profesională pentru inițiere și perfecționare/specializare, inclusiv formare profesională specifică, privind noile tehnologii, precum formare profesională, inclusiv formare profesională specifică și stagii de practică în vederea asigurării competențelor necesare pentru personalul din domeniul cardiologiei pediatrice în funcții de cercetare și dezvoltare, inovare tehnică și tehnologică.

**Activitatea 3:** Dezvoltarea de module de formare în domeniul programelor de sănătate în domeniul cardiologiei pediatrice (**boli cardiovasculare, chirurgie, ATI)** – **activitate relevantă.**

**Acordarea finanțării va fi condiționată de asumarea responsabilității pentru asigurarea sustenabilității după finalizarea sprijinului FSE.**

## **1.5. Teme secundare FSE**

În cadrul AP 4/ PI 9. iv/ OS 4.8 sunt vizate temele secundare prezentate în tabelul de mai jos.

Propunerile de proiecte vor trebui să evidențieze în secțiunea relevantă a cererii de finanțare („Tema secundară vizată”) în ce constă contribuția proiectului la o anumită temă secundară, precum și costul estimat al respectivelor măsuri.

**Atenție!**

**Alocările din tabelul de mai jos reprezintă alocări indicative la nivelul Axei Prioritare 4. Prin urmare, în cadrul propunerii de proiect se vor evidenția sumele calculate pentru măsurile care vizează teme secundare relevante pentru proiect.**

| Axă prioritară | Tema secundară | Pondere din alocarea pe tip de regiune de dezvoltare |
| --- | --- | --- |
| AP 4 | 01. Sprijinirea tranziției către o economie cu emisii scăzute de dioxid de carbon și eficientă din punctul de vedere al utilizării resurselor. | 2% |
| 02. Inovare socială | 5% |
| 06 Nediscriminare | 5% |

Procentele din tabelul de mai sus reprezintă ponderi din totalul alocărilor aferente temelor secundare la nivel în cazul AP 4/ PI 9. iv/ OS 4.8.

În dezvoltarea cererii de finanțare, prin anumite activități, veți viza cel puțin o temă secundară dintre cele aferente axei prioritare. Pentru respectiva temă secundară veți avea în vedere un buget care să reprezinte minim procentul indicat în tabel calculat la totalul cheltuielilor eligibile ale proiectului.

Inovarea socială devine tot mai importantă la nivel european, având în vedere rolul său de promovare a unor soluții și modalități noi, creative, de rezolvare a problemelor cu care se confruntă anumite comunități și societatea în ansamblul său.

Programul Operațional Capital Uman promovează inovarea socială, în special cu scopul de a testa, și, eventual, a implementa la scară largă soluții inovatoare, la nivel local sau regional, pentru a aborda provocările sociale.

În procesul de selecție se acordă punctaj suplimentar proiectelor care propun teme secundare.

## **1.6 Teme orizontale**

În cadrul proiectului dumneavoastră va trebui să evidențiați, în secțiunea relevantă din cadrul cererii de finanțare, contribuția la temele orizontale stabilite prin POCU 2014-2020.

**Prin activitățile propuse în cadrul proiectului trebuie asigurată contribuția la cel puțin una din temele orizontale de mai jos.**

* **Dezvoltare durabilă** se referă la vizarea obiectivului de sprijinire a tranziției către o economie bazată pe emisii scăzute de carbon sau a măsurilor care includ aspecte legate de locuri de muncă verzi. Dezvoltarea durabilă reprezintă totalitatea formelor și metodelor de dezvoltare socio-economică care se axează în primul rând pe asigurarea unui echilibru între aspectele sociale, economice și ecologice și elementele capitalului natural.
* **Egalitatea de șanse, non-discriminarea.** Tema vizează promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă, gen sau orientare sexuală și a dificultăților de acces de orice tip și asigurarea accesului egal la serviciile de interes general.

Egalitatea de șanse și de tratament

<http://www.fonduri-ue.ro/images/files/documente-relevante/orientari_beneficiari/Ghid.egalitate.sanse.1.pdf>

Dezvoltarea durabilă

<http://www.fonduri-ue.ro/images/files/documente-relevante/orientari_beneficiari/Ghid.egalitate.sanse.2.pdf>

În procesul de selecție se acordă punctaj suplimentar proiectelor care propun instrumente concrete pentru asigurarea implementării principiului dezvoltării durabile, egalității de șanse, non discriminare.

**1.7 Informare și publicitate proiect**

Conform *Metodologiei de verificare, evaluare şi selecție a proiectelor,* beneficiarul este obligat să descrie în cererea de finanțare activitățile obligatorii de informare și publicitate proiect (criteriu de eligibilitate proiect) prevăzute în documentul *Orientări privind accesarea finanțărilor în cadrul Programului Operațional Capital Uman 2014-2020*, *cu modificările și completările ulterioare,* CAPITOLUL 9 „Informare și publicitate”*.*

**NB Cheltuielile aferente activității de informare și publicitate proiect vor fi incluse la capitolul cheltuieli indirecte.**

## **1.8 Tipuri de solicitanți eligibili**

Solicitanți eligibili:

* Autorităţile de sănătate publică, institutele şi instituţiile medicale, cu competențe în cardiologie pediatrică, dovedite prin:

-secție/ compartiment de cardiologie pediatrică, chirurgie cardiovasculară copii, anestezie și terapie intensvă copii, bloc operator copii cu facilități în vederea chirugiei pe cord deschis ( pompă de circulație extracorporeală), laborator de cardiologie intervențională și cateterism cardiac, angiografie și electrofiziologie;

-cumulativ, minim : 3 medici cu experiență în chirugia cardiovasculară copii, 3 medici ATI cu experiență în anestezia și terapia intensivă cardiovasculară pediatrică, 4 medici cardiologi pediatri/ cu competență în cardiologia pediatrică, cel puțin un cardiolog cu competență în cardiologie intervențională pediatrică.

## **1.9 Durata proiectului**

Durata de implementare a proiectului este de maximum **36 de luni**.

La completarea cererii de finanțare în sistemul electronic va trebui evidențiată durata fiecărei activități și sub-activități incluse în proiect.

## **1.10 Grup țintă**

* Personal implicat in furnizarea de servicii medicale, precum si servicii conexe actului medical implicați în domeniul cardiologiei pediatrice

Grupul țintă este reprezentat de către personal medical: medici si asistenti medicali, incadrat in unitati sanitare cu paturi: medici specialisti, primari, medici rezidenti din ani terminali si asistenti medicali din urmatoarele specialitati: cardiologie/ supraspecializare în cardiologie pediatrica, cardiologi pediatrii, cardiologi intervenționiști, cardiologi cu abilități în electrofiziologie, chirurgie cardiovasculara. ATI, neonatologie/pediatrie.

Beneficiarii de finanțare nerambursabilă au obligația de a respecta prevederile Regulamentului nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal şi privind libera circulație a acestor date (Regulamentul general privind protecția datelor), precum şi prevederile Directivei 2002/58/CE privind prelucrarea datelor personale si protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal şi protecția vieții private în sectorul comunicațiilor electronice, cu modificările și completările ulterioare. Astfel, participanții la activitățile proiectului vor fi informați despre obligativitatea de a furniza datele lor personale și despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate. Beneficiarii trebuie să facă dovada că au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate. Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

**Minimul obligatoriu pentru grupul țintă vizat de proiect (element de eligibilitate proiect) este de 200 de persoane.**

## **1.11 Indicatori specifici de program**

Cererea de finanțare va include atât indicatori de realizare, cât și indicatori de rezultat imediat prezentați în continuare.

Cererea de finanțare va avea în vedere următoarele ținte minime obligatorii pentru indicatorii de realizare/ rezultat imediat (elemente de eligibilitate proiect):

| **Indicatori de rezultat imediat** | | | | **Indicatori de realizare** | | | |
| --- | --- | --- | --- | --- | --- | --- | --- |
| **Cod** | **Regiune de dezvoltare** | **Denumire indicator** | **Ţinta minimă solicitată** | **Cod** | **Regiune de dezvoltare** | **Denumire indicator** | **Ţinta minimă solicitată** |
| 4S202 | Regiuni mai puțin dezvoltate | 4S202 Persoane care și-au îmbunătățit nivelul de calificare/ certificate urmare a sprijinului primit, din care:   * 4S202.1 din sectorul medical | Ținta minimă pentru indicatorul 4S202este de 80**%** din indicatorul de realizare 4S205 (regiuni mai putin dezvoltate) | 4S205 | Regiuni mai puțin dezvoltate | 4S205 Persoane care beneficiază de formare/ schimb de bune practici etc., din care:   * 4S205.1 sectorul medical | Ținta minimă a indicatorului de realizare 4S205 este de 200 persoane |

Raportarea indicatorilor:

Conform Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului, „Participanți” sunt persoanele care beneficiază în mod direct de o intervenție din FSE, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.

Conform Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului, art. 5 ”Toți indicatorii comuni de realizare și de rezultat trebuie raportați pentru toate prioritățile de investiții”. Pentru a răspunde acestei cerințe, solicitantul va avea obligația raportării indicatorilor comuni, conform ghidului de raportare indicatori (comuni și specifici de program).

Toate datele aferente indicatorilor privind participanții trebuie raportate conform atributelor menționate în anexa I a Regulamentului (UE) nr. 1304/2013 al Parlamentului European și al Consiliului din 17 decembrie 2013 privind Fondul social european și de abrogare a Regulamentului (CE) nr. 1081/2006 al Consiliului)

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte și va completa ținte pentru acei indicatori pentru care se solicită acest lucru, așa cum i se va semnala și în sistemul informatic.

Definițiile indicatorilor de rezultat și realizare se regăsesc în Ghidul practic pentru colectarea și raportarea indicatorilor POCU/Fișele individuale ale indicatorilor POCU, disponibile la adresa <http://www.fonduri-ue.ro/fisele-individuale-ale-indicatorilor-pocu>.

Toți indicatorii menționați în prezentelor apeluri de proiecte sunt obligatorii.

După semnarea contractului de finanțare nerambursabilă cu AM/OI responsabil, dumneavoastră, în calitate de beneficiar, va trebui să demarați procedurile legale în vederea înregistrării ca operator de date cu caracter personal. Participanții, în conformitate cu prevederile legale în vigoare, vor semna o declarație prin care își dau acordul privind utilizarea şi publicarea datelor personale.

1.12 Alocarea financiară stabilită

Pentru prezentul apel de proiecte, bugetul alocat în cadrul axei prioritare 4, PI 9.iv/ Obiectiv specific 4.8, dedicat atât exclusiv regiunilor mai puțin dezvoltate (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia), este de 5.000.000 euro (Contribuția UE + Contribuția RO) din care:

* pentru regiunile mai puțin dezvoltate (Nord-Est, Nord-Vest, Vest, Sud-Vest Oltenia, Centru, Sud-Est și Sud-Muntenia), suma totală disponibilă este de 5.000.000,00 euro, din care contribuția UE este de 4 250 000.00 euro (corespunzând unei contribuții UE de 85%), iar contribuția națională este de 750.000 euro (corespunzând unei contribuții naționale de 15%);

1.13 Valoarea maximă a proiectului, rata de cofinanțare

Cursul de schimb care va fi utilizat pentru stabilirea acestei valori este cursul Infoeuro aferent lunii \_\_\_\_\_\_\_\_\_ 2019, respectiv 1 EURO = \_\_\_\_\_\_RON, disponibil la următoarea adresa: http://ec.europa.eu/budget/graphs/inforeuro.html.

1.13.1 Valoarea maxima a proiectului

Valoarea maximă eligibilă a unui proiect nu poate depăși 5.000.000 euro.

1.13.2 Contribuția proprie minima a solicitantului

Contribuția eligibilă minimă a solicitantului reprezintă procentul din valoarea totală eligibilă a proiectului propus, care va fi suportat de solicitant/ partener.

In cadrul prezentului apel de proiecte, procentul minim de cofinanțare proprie (C.pr.) obligatoriu pentru fiecare tip de entitate juridica, este prezentat in secțiunea 4.3.1. Cofinanțarea proprie minima a beneficiarului din cadrul documentului *Orientări privind accesarea finanțărilor în cadrul Programului Operațional Capital Uman 2014-2020*.

Pe parcursul implementării proiectului, cheltuielile considerate neeligibile, dar necesare derulării proiectului vor fi suportate de către beneficiar, in afara bugetului eligibil al proiectului.

CAPITOLUL 2. Reguli pentru acordarea finanțării

2.1 Eligibilitatea solicitantului/ partenerilor

Se va avea în vedere capitolul relevant din documentul *Orientări privind accesarea finanțărilor în cadrul Programului Operațional Capital Uman 2014-2020*.

2.2. Eligibilitatea proiectului

Se va avea în vedere capitolul relevant din documentul *Orientări privind accesarea finanțărilor în cadrul Programului Operațional Capital Uman 2014-2020*.

2.3. Încadrarea cheltuielilor

Lista privind încadrarea cheltuielilor aferente proiectului în categoriile/ subcategoriile de cheltuieli conform MySMIS:

|  |  |  |  |
| --- | --- | --- | --- |
| **Cheltuieli directe**  **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ sub activitatea în cauză | | | |
|  | **Categorie MySMIS** | **Subcategorie MySMIS** | **Subcategoria (descrierea cheltuielii) conține:** | |
| **Cheltuielile eligibile** **directe** | 9 - Cheltuieli aferente managementului de proiect | 23 - Cheltuieli salariale cu managerul de proiect | * Salariu manager de proiect. | |
| 25 - Cheltuieli salariale | 83 - Cheltuieli salariale cu personalul implicat in implementarea proiectului (în derularea activităților, altele decât management de proiect) | * Salarii pentru personalul implicat in implementarea proiectului altele decât management de proiect. | |
| 164 - Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | |
| 87 - - Onorarii/venituri asimilate salariilor pentru experti proprii/cooptati | * Onorarii/venituri asimilate salariilor pentru experti proprii/cooptati | |
| 27 - Cheltuieli cu deplasarea | 98 - Cheltuieli cu deplasarea pentru personal propriu și experți implicați in implementarea proiectului | * Cheltuieli pentru cazare * Cheltuieli cu diurna personalului propriu * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port și locul delegării ori locul de cazare, precum și transportul efectuat pe distanta dintre locul de cazare și locul delegării) * Taxe și asigurări de călătorie și asigurări medicale aferente deplasării | |
| 97 - Cheltuieli cu deplasarea pentru participanți - grup țintă | * Cheltuieli pentru cazare * Cheltuieli pentru transportul persoanelor (inclusiv transportul efectuat cu mijloacele de transport în comun sau taxi, gară, autogară sau port și locul delegării ori locul de cazare, precum și transportul efectuat pe distanta dintre locul de cazare și locul delegării) * Taxe și asigurări de călătorie și asigurări medicale aferente deplasării | |
| 29 - Cheltuieli cu servicii | 100-Cheltuieli pentru consultanță și expertiză, inclusiv pentru elaborare PMUD | * Cheltuielile pentru achiziționarea sau realizarea de studii, cercetări de piață, analize. * Cheltuieli aferente diverselor achiziții de servicii specializate, pentru care beneficiarul nu are expertiza necesară (ex. formare profesională, servicii medicale aferente grupului țintă în vederea participării la programele de formare profesională etc.). | |
| 104 - Cheltuieli cu servicii pentru organizarea de evenimente și cursuri de formare | Cheltuielile efectuate pentru organizare de evenimente de genul conferințe (altele decât cele pentru informare și comunicare), cursuri de instruire, seminarii, mese rotunde, ateliere de lucru, cursuri de formare, care pot include:   * Cheltuieli pentru taxe şi asigurări ale persoanelor din grupul ţintă și a altor persoane care participă/contribuie la realizarea activităților proiectului; * Cheltuieli pentru închiriere sală, echipamente/dotări; * Cheltuieli pentru onorarii aferente lectorilor/moderatorilor/vorbitorilor cheie in cadrul unui eveniment, precum și persoane care participă/contribuie la realizarea evenimentului; * Cheltuieli cu servicii de formare; * Cheltuieli pentru servicii de traducere şi interpretare aferente activităţilor realizate; * Cheltuieli pentru editare/tipărire/multiplicare materiale pentru evenimente; * Servicii de catering; * Servicii de sonorizare. * Servicii de transport de materiale şi echipamente | |
| 11 - Cheltuieli cu taxe/ abonamente/ cotizații/ acorduri/ autorizații necesare pentru implementarea proiectului | 32 - Cheltuieli cu taxe/abonamente/cotizații/acorduri/ autorizații/garanții bancare necesare pentru implementarea proiectului | * Achiziționare de publicații, cărți, reviste de specialitate, materiale educaționale relevante pentru operațiune, în format tipărit, audio şi/ sau electronic * Taxe de eliberare a certificatelor de calificare/ absolvire * Taxe de participare la programe de formare | |
| 21 - Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | 70 - Cheltuieli cu achiziția de materii prime, materiale consumabile și alte produse similare necesare proiectului | * Materiale consumabile * Cheltuieli cu materii prime și materiale necesare derulării cursurilor practice * Materiale direct atribuibile susținerii activităților de educație și formare * Papetărie * Cheltuieli cu materialele auxiliare * Cheltuieli cu alte materiale consumabile; * Multiplicare | |
| 22 - Cheltuieli cu achiziția de active necorporale | 76 - Cheltuieli cu achiziția de active necorporale | * Concesiuni * Brevete * Licențe si aplicații informatice * Drepturi si active similare | |
| 23 - Cheltuieli cu hrana | 81 -Cheltuieli cu hrana | * Cheltuieli cu hrana pentru participanți (grup țintă) | |
| 5 - Cheltuieli cu închirierea, altele decât cele prevăzute la cheltuielile generale de administrație | 9 - Cheltuieli cu închirierea, altele decât cele prevăzute la cheltuielile generale de administrație | * Închiriere sedii, inclusiv depozite * Închiriere spații pentru desfășurarea diverselor activități ale operațiunii * Închiriere echipamente * Închiriere vehicule * Închiriere diverse bunuri | |
| 4 - Cheltuieli de leasing | 8 - Cheltuieli de leasing fără achiziție | * Rate de leasing plătite de utilizatorul de leasing pentru:   + Echipamente   + Vehicule   + Diverse bunuri mobile şi imobile | |
| 28 - Cheltuieli de tip FEDR | 99 -Cheltuieli de tip FEDR | * Alte echipamente:   + Echipamente de calcul şi echipamente periferice de calcul   + Aparatură medicală   + Cablare rețea internă   + Mobilier, birotică, echipamente de protecție a valorilor umane şi materiale   + Alte cheltuieli pentru investiții * Cheltuieli pentru avize, acorduri, autorizații: * Cheltuieli pentru asigurarea utilităților şi/sau reabilitarea şi modernizarea utilităților:   + Alimentare cu apă, canalizare;   + Alimentare cu gaze naturale;   + Agent termic;   + Căi de acces;   + Facilități de acces pentru persoane cu dizabilități; * Energie electrică. | |

|  |  |  |  |
| --- | --- | --- | --- |
| **Cheltuieli generale de administrație**  **Cheltuieli generale de administrație** reprezintă cheltuielile efectuate pentru funcționarea de ansamblu a proiectului şi nu pot fi atribuite direct unei anumite activități. | | | |
|  | **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| **Cheltuieli indirecte** | 10-Cheltuieli generale de administrație | 30-Cheltuieli generale de administrație (indirecte pe bază de costuri reale) | * Salarii aferente experților suport pentru activitatea managerului de proiect * Salarii aferente personalului administrativ și auxiliar * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori). * Chirie sediu administrativ al proiectului * Plata serviciilor pentru medicina muncii, prevenirea şi stingerea incendiilor, sănătatea şi securitatea în muncă pentru personalul propriu * Cheltuieli cu dezvoltarea de aplicații informatice * Cheltuieli de consultanța si expertiza de care beneficiarul are nevoie pentru derularea corespunzătoare a managementului de proiect (expertiza financiară, achiziții publice) * Utilități:   a) apă şi canalizare  b) servicii de salubrizare  c) energie electrică  d) energie termică şi/sau gaze naturale  e) telefoane, fax, internet, acces la baze de date  f) servicii poștale şi/sau servicii curierat   * Servicii de administrare a clădirilor:   a) întreținerea curentă  b) asigurarea securității clădirilor  c) salubrizare şi igienizare   * Servicii de întreținere şi reparare echipamente şi mijloace de transport:   a) întreținere echipamente  b) reparații echipamente  c) întreținere mijloace de transport  d) reparații mijloace de transport   * Amortizare active * Conectare la rețele informatice * Arhivare documente * Cheltuieli aferente procedurilor de achiziție * Multiplicare, cu excepția materialelor de informare şi publicitate * cheltuielile aferente garanțiilor oferite de bănci sau alte instituții financiare * taxe notariale * abonamente la publicații de specialitate * Cheltuieli financiare şi juridice (notariale):   + prime de asigurare bunuri (mobile şi imobile)   + asigurarea medicală pentru călătoriile în străinătate,   + prime de asigurare obligatorie auto (excluzând asigurarea CASCO)   + cheltuieli aferente deschiderii, gestionării şi operării contului/conturilor bancare al/ale proiectului   Materiale consumabile:  a) cheltuieli cu materialele auxiliare  b) cheltuieli cu materialele pentru ambalat  c) cheltuieli cu alte materiale consumabile   * producția materialelor publicitare şi de informare * tipărirea/multiplicarea materialelor publicitare şi de informare * difuzarea materialelor publicitare şi de informare * dezvoltare/adaptare pagini web * închirierea de spațiu publicitar * alte activități de informare şi publicitate |
| Cheltuielile generale de administrație vor fi decontate pe baza de costuri reale, în baza documentelor justificative, în baza a 15% din totalul costurilor directe ale proiectului. | | |

**2.3.1 Reguli generale și specifice de decontare**

Cu privire la eligibilitatea cheltuielilor pentru achiziția de echipamente și pentru închirieri și leasing, trebuie respectate și plafoanele stabilite prin Orientări privind accesarea finanțărilor în

cadrul Programului Operațional Capital Uman 2014-2020.

Prin prezentul apel de proiecte vor fi decontate cheltuieli plafonate procentual, după cum

urmează:

* **Cheltuielile generale de administrație** vor fi decontate pe baza de costuri reale, în baza documentelor justificative, în baza a 15% din totalul costurilor directe ale proiectului.
* **Cheltuieli de tip FEDR** aferente cheltuielilor directe: maximum 10% din cheltuielile directe ale proiectului.

# **CAPITOLUL 3. Completarea cererii de finanțare**

Completarea cererii de finanțare se realizează în conformitate cu documentul *Orientări privind accesarea finanțărilor în cadrul Programului Operațional Capital Uman 2014-2020 (capitolul 5)*.

# **CAPITOLUL 4. Procesul de evaluare și selecție a proiectelor**

Selecția proiectelor se efectuează în conformitate cu prevederile:

* documentului *Orientări privind accesarea finanțărilor în cadrul Programului Operațional Capital Uman 2014-2020*
* *Metodologiei de evaluare și selecție a proiectelor POCU*
* *Grilei de verificare a conformității administrative și a eligibilității*
* *Grilei de evaluare și selecție tehnica si financiara*

# **CAPITOLUL 5. Depunerea și soluționarea contestațiilor**

Procesul de soluționare a contestațiilor se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare* si cele aleMetodologiei de verificare, evaluare și selecție a proiectelor POCU.

**Termenul estimat de finalizare a evaluării (inclusiv soluționarea contestațiilor) este .......... 2019.**

# **CAPITOLUL 6. Contractarea proiectelor – descrierea procesului**

Procesul de contractare se desfășoară în conformitate cu prevederile ghidului general *Orientări privind accesarea finanțărilor în cadrul Programului Operațional Capital Uman 2014-2020* (capitolul 8), disponibil la http://www.fonduri-ue.ro/pocu-2014#implementare-program***.***

**Termenul estimat de finalizare a procesului de contractare este ............2019.**

# **Anexe**

**Anexa 1: Criteriile de verificare a conformității administrative și a eligibilității**

**Anexa 2: Criterii de evaluare și selecție**